armvectores/hy_wikipedia_2023 huggingface dataset:
(2017) Վեսսոն

(2017) Վեսսոն (անգլ.՝ Wesson), աստերոիդ աստերոիդների հիմնական գոտում։ Հայտնաբերվել է 1903 թվականի սեպտեմբերի 20-ին Մաքս Վոլֆի կողմից Հայդելբերգում։
Միջին հեռավորությունը Արեգակից կազմում է 2,252782 ա. մ., առավելագույնը մոտենում է 1,8344 ա. մ. հեռավորության վրա և հեռանում 2,6712 ա. մ.։ Արեգակի շուրջ մեկ ամբողջական պտույտ է կատարում 1235,03 երկրային օրվա ընթացքում, իր ուղեծրով շարժվելով միջինում 0,291491 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,86° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2017) Վեսսոն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Թիմ Դանքան

Թիմոթի Թեոդոր (Թիմ) Դանքան (անգլ.՝ Timothy Theodore Duncan, ապրիլի 25, 1976(1976-04-25)[…], Քրիստիանսթեդ, Սենթ Քրուս, Ամերիկյան Վիրջինյան կղզիներ, ԱՄՆ), ամերիկացի նախկին բասկետբոլիստ։ Մասնագիտական ողջ կարիերայի ընթացքում հանդես է եկել Բասկետբոլի ազգային ասոցիացիայի (NBA) «Սան Անտոնիո Սփըրս» ակումբում՝ խաղալով ծանր հարձակվողի և կենտրոնականի դիրքերում։
Լայն շրջանակներում համարվելով բոլոր ժամանակների լավագույն ծանր հարձակվողներից, Դանքանը կարիերայի ընթացքում հինգ անգամ նվաճել է NBA-ի չեմպիոնական տիտղոսը (1999, 2003, 2005, 2007 և 2014 թվականներին), երկու անգամ ճանաչվել կանոնավոր առաջնության, երեք անգամ՝ գերեզրափակչի ամենաարժեքավոր խաղացող (MVP), 15 անգամ ճանաչվել NBA-ի աստղ, ինչպես նաև մեկնարկային մրցաշրջանի ավարտին արժանացել տարվա նորեկի կոչմանը։ Ընդգրկվել է նաև մի շարք խորհրդանշական հավաքականներում («All-NBA», «All-Defensive»)։
Ծնվել Է Վիրջինյան կղզիներում գտնվող Քրիստիանսթեդ բնակավայրում։ Զբաղվել է լողով, սակայն այն բանից հետո երբ Հյուգո անվամբ ցունամիի պատճառով ավերվում է բնակավայրի միակ օլիմպիական լողավազանը, Դանքանն սկսում է ուժերը փորձել բասկետբոլ սպորտաձևում։ Դանքանը նշանակալի սիրողական կարիերա է ունենում «Սենթ Դանստենս» եպիսկոպոսյան ավագ դպրոցում, իսկ այնուհետև հանդես գալիս Ուեյք Ֆորեսթի համալսարանի հավաքականում։ Ավարտական տարում արժանացել է բազմաթիվ անհատական մրցանակների։
Ընտրվել է 1997 թվականի NBA-ի դրաֆթի առաջին իսկ համարի ներքո՝ «Սան Անտոնիո Սփըրսի» կողմից։
Բասկետբոլային մանրահատակից դուրս Դանքանը հայտնի է իր առանձնահատուկ զսպվածությամբ և հանգստությամբ, ինչպես նաև ակտիվ բարեգործական գործունեությամբ։ Ունի հոգեբանության գծով բակալավրի աստիճան։ 2002 թվականին հիմնել է «Թիմ Դանքան» հիմնադրամը։


== Տես նաև ==
1000 և ավելի խաղի մասնակցած NBA բասկետբոլիստների ցանկ


== Ծանոթագրություններ ==


== Արտաքին հղումներ ==
Պաշտոնական կայք(անգլ.)
Էջը NBA.com կայքում(անգլ.)
Էջը Բասկետբոլ-ռեֆերենսում Archived 2012-05-25 at the Wayback Machine.(անգլ.)
Խոշորաբլոկային կոնստրուկցիաներ

Խոշորաբլոկային կոնստրուկցիաներ, բնական կամ արհեստական մեծածավալ քարերից պատրաստված հավաքովի կոնստրուկցիաներ։ Օգտագործվում են բնակելի, հասարակական և արդյունաբերական շենքեր ու շինություններ կառուցելիս։
Խոշորաբլոկային կոնստրուկցիաներ օգտագործվել են դեռևս Հին Եգիպտոսում, Ուրարտուում և այլուր։ Խոշորաբլոկային կոնստրուկցիաների օրինակ են Գառնիի հեթանոսական տաճարի խոշորաբլոկային բազալտե քարերից կառուցված պատերը։ Բնական թեթև քարերից, բետոնից, ինչպես նաև հավաքովի աղյուսից ու քարից ստացվող բլոկներն սկզբում մեծ չափեր չունեին (պատերի կտրվածքն ստացվում էր բազմաշարք)։ Հետագայում բլոկների չափերը մեծացվեցին, և պատի բազմաշարք կտրվածքից անցան եռաշարք, ապա՝ երկշարք կտրվածքի։ Սեյսմիկ շրջաններում խոշորաբլոկային պատերի կարանները միաձուլվում են թույլ թանձրության շաղախով կամ բետոնով և ամրանավորվում, որն ապահովում է կառույցի սեյսմիկությունը։ Բլոկների խոշորացումը հանգեցրեց միջնորմային բարավորային և ենթապատուհանային տարրերի միացման։ Գործարանային պայմաններում դրանց միաձուլումը որպես պատի ամբողջական կոնստրուկցիա, հանգեցրեց խոշորապանելային կոնստրուկցիաների ստեղծման։
Կելնցիք

Կելնցիք, գյուղ Արևմտյան Հայաստանում, Էրզրումի վիլայեթի Երզնկայի գավառում։ Գտնվում էր Երզնկա քաղաքից 10-12 կմ հեռու։


== Պատմություն ==
Բնակչությունը բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Բնակչություն ==
20-րդ դարի սկզբին ուներ 31 տուն հայ բնակիչ։


== Տնտեսություն ==
Զբաղվում էին երկրագործությամբ և անասնապահությամբ։


== Պատմամշակութային կառույցներ ==
Կելնցիքն ուներ Ս. Թադեոս անունով եկեղեցի։ Գյուղի մոտ էր գտնվում Երկանի Ս. Գևորգ վանքը։


== Կրթություն ==
Գյուղում գործում էր ազգային վարժարան։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Հայկական Սովետական Հանրագիտարան, 5-րդ հատոր, էջ 356, 1979 թ


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Ծանոթագրություններ ==
Բբերի լուսային ռեֆլեքս

Բբերի լուսային ռեֆլեքս (ԲԼՌ), նաև՝ լուսային ռեակցիա, աչքի ցանցաթաղանթին հասնող լույսի ուժգնությունից կախված բբի տրամագիծը կարգավորող ռեֆլեքս, որի օգնությամբ աչքը հարմարվում է լուսավորության տարբեր մակարդակներին։ Լույսի մեծ ուժգնության դեպքում առաջանում է բբի նեղացում (միոզ, որը նվազեցնում է ցանցաթաղանթին հասնող լույսի ուժգնությունը), իսկ ընկնող լույսի ցածր ուժգնության դեպքում բբերը լայնանում են (միդրիազ, որի դեպքում ցանցաթաղանթին հասնող լույսի ուժգնությունը մեծանում է)։ Այսպիսով` լուսային ռեֆլեքսը կարգավորում է ցանցաթաղանթին հասնող լույսի ուժգնությունը։
Աչքի ցանցաթաղանթի նյարդաբջիջների աքսոնները շարունակվում են դեպի առաջծածկային կորիզներ (լատ.՝ nuclei pretectalis)։ Առաջծածկային կորիզներից նյարդաթելերը խաչվելով և առանց խաչվելու շարունակվում են մինչև Էդինգեր-Վեսֆալի կորիզ (որոշ հեղինակներ այն անվանում են նաև Յակուբովիչի կորիզ), որտեղից սկսվում են նախահանգուցային (պրեգանգլիոնար) պարասիմպաթիկ նյարդաթելերը։ Այս նյարդաթելերը դուրս են գալիս միջին ուղեղից և սինապսավորվում են թարթչային (ցիլիար) հանգույցի պարասիմպաթիկ նյարդաբջիջների հետ, որից դուրս եկող հետհանգուցային (պոստգանգլիոնար) նյարդաթելերը նյարդավորում են ծիածանաթաղանթի սեղմող մկանները։


== Մեխանիզմ ==

Լուսազգայուն բջիջները ցանցենաենթատեսաթմբային (ռետինոհիպոթալամիկ) ուղու միջոցով կազմում են ռեֆլեկտոր աղեղի առբերիչ (աֆերենտ) ուղին՝ «զգալով» լույսի ուժգնությունը։ Ակնաշարժ նյարդը կազմում է լուսային ռեֆլեքսի արտատար (էֆերենտ) ուղին․ այն խթանում է բիբը նեղացնող մկանների կծկումը։ Ռեֆլեկտոր աղեղի կազմության մեջ մտնում են չորս նյարդաբջիջներ`


=== Առաջին նյարդաբջիջ ===
Ռեֆլեքսը սկսվում է ցանցենու լուսազգաց հանգուցային բջիջներից, որոնք գրգիռը հաղորդում են տեսանյարդի միջոցով։ Տեսողակայան նյարդը հաղորդակցվում է միջին ուղեղի առաջծածկային կորիզի հետ՝ շրջանցելով կողմնային ծնկաձև կորիզը և տեսողական կեղևը։
Այս «ներքին լուսազգայուն հանգուցային բջիջները» նաև հայտնի են որպես «մելանոպսին պարունակող» բջիջներ և ազդում են նաև ցիրկադային ռիթմի վրա։


=== Երկրորդ նյարդաբջիջ ===
Առաջծածկային կորիզից սկսվող նյարդաթելերը հասնում են պարասիմպաթիկ Էդինգեր-Վեսֆալի կորիզ, որից դուրս եկող նյարդաթելերը շարունակվում են աջ և ձախ ակնաշարժ նյարդերի կազմում։


=== Երրորդ նյարդաբջիջ ===
Ակնաշարժ նյարդի պարասիմպաթիկ նյարդաթելերը հասնում են թարթչային հանգույցի նյարդաբջիջիներին։


=== Չորրորդ նյարդաբջիջ ===
Թարթչային հանգույցից սկսվող կարճ նյարդաթելերը նյարդավորում են ծիածանաթաղանթի սեղմող մկանները։


== Կլինիկական նշանակությունը ==


== Ծանոթագրություններ ==
Վադիմ Ցիգանով

Վադիմ Բարիսովիչ Ցիգանով (ռուս.՝ Вадим Борисович Цыганов, մայիսի 30, 1963(1963-05-30), Ստեռլիտամակ, Բաշկիրական Խորհրդային Սոցիալիստական Ինքնավար Մարզ, ՌԽՖՍՀ, ԽՍՀՄ), բանաստեղծ, պրոդյուսեր, դիզայներ, դերասան, երաժշտական պրոդյուսեր, երգի տեքստի հեղինակ, սցենարիստ, նկարիչ, քանդակագործ, գրող, հավաքորդ, տան ներքին ինտերիերի դիզայներ։
Երգչուհի Վիկա Ցիգանովայի ամուսինը և պրոդյուսերը։


== Կենսագրություն ==
1984 թվականին ավարտել է Ռուսաստանի թատերական արվեստի ինստիտուտի դերասանական ֆակուլտետը։
Դերասան է աշխատել Մոսկվայի Մ. Երմոլովայի անվան դրամատիկական թատրոնում և Մոսկվայի պատանի հանդիսատեսի մարզային պետական թատրոնում, գրել է սցենարներ։
Աշխատել է որպես «Ласковый май» խմբի տնօրեն։
1990 թվականին սկսել է համագործակցել երգչուհի Վիկտորիա Ժուկովի և երգահան Յուրի Պրյալկինի հետ, 1991 թվականին Վիկա Ցիգանովայի անվան տակ թողարկվել է առաջին՝ «Гуляй, анархия» ալբոմը, Վադիմը դարձել է իր կնոջ պրոդյուսերը, նրա երգերի բառերի հեղինակն է։
Իր զբոսանավի՝ 22 մետրանոց երկկայմ «Սուրբ Վիկտորիա» առագաստանավի վրա, որը կանգնած է Իմերետինկում, ստեղծել է Ռուս ծովային ճանապարհորդների թանգարանը։
Զբաղվում է տների և թանգարանների դիզայնով և ինտերիերով։ Նախագծեր է արել կառավարության առաջին դեմքերի՝ Վիկտորիա Վեքսելբերգի, Օլգա Դերիփակսի, Ռուս ծովային ճանապարհորդների թանգարանի (Սոչի) համար։ Ունի «Դիզայն և կահույք» ցուցահանդեսների բարձրագույն մրցանակներ։
Վադիմ Ցիգանովը երգեր է գրել Ալեքսանդր Դոմոգարովի, Իգոր Սլուցկոյի համար, Միխայիլ Կրուգի համար գրել է ալբոմ՝ սկսելով «Եկեք իմ տուն» երգից։ Ռուսաստանի գրողների միության անդամ է (գրքերն են՝ «Եկեք իմ տուն», «Մասլենիցա» և «Պեգաս»)։
2010 թվականին ճամփորդ Ֆյոդոր Կոնյուխովի և իր կնոջ՝ Վիկա Ցիգանովայի հետ Սուրբ Վիկտորիա զբոսանավով կազմակերպել է երեքշաբաթյա արշավ՝ Հնդկական օվկիանոսից Ատլանտյան օվկիանոս։ Սուրբ Վիկտորիայի արշավը թույլ է տվել սկսել Ֆեոդոր Ուշակովի տաճարի շինարարությունը։
Ֆյոդոր Կոնյուխովի գեղարվեստական աշխատանքների ցուցահանդեսների կազմակերպիչն է․ 2019 թվականին Սանկտ Պետերբուրգի Ռուսական պետական թանգարանում, Խաբարովսկի երկրամասի Գեղարվեստի թանգարանում և Կալինինգրադի Համաշխարհային օվկիանոսի թանգարանում։


== Ընտանիք ==
Կինը՝ Վիկա Ցիգանովան, երգչուհի է, երեխաներ չունեն, զբոսանավը, որի վրա գործում է Ռուս ծովային ճանապարհորդների թանգարանը, անվանվել է կնոջ պատվին։ Կնոջ հետ ապրում է Զելենգրադից ոչ հեռու՝ Միշեցկոյ գյուղի սեփական տանը, որը գտնվում է Կլոր լճի մոտ։


== Հայտնի երգեր ==
«Եկեք իմ տուն»
«Ռուսական օղի»
«Սեր և մահ»
«Калина красная»
«Հարբած ամառ»


== Ֆիլմագրություն ==
1983՝ «Սուտ երկար ոտքերի վրա» (ֆիլմ-ներկայացում)՝ հարևանՄասնակցություն ֆիլմերում

2006—2007՝ «Ինչպես էին հեռանում կուռքերը» (վավերագրական)՝ Միխայիլ Կրուգ


== Ծանոթագրություններ ==


== Արտաքին հղումներ ==
stihi.ru
Архив сайта tsiganov-style.ru
Օմերքյոյ

Օմերքյոյ, գյուղ Արևմտյան Հայաստանում, Խարբերդի վիլայեթի Մալաթիայի գավառում:
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Մկրտիչ Այտընյան

Մկրտիչ Այտընյան (1841, Կոստանդնուպոլիս, Օսմանյան կայսրություն - անհայտ - ՞), հայ կատակերգակ դերասան։
Ծնվել է Կ. Պոլիսում, որտեղ ստացել է տարրական կրթությունը, ապա սովորել Վենետիկի Մուրադ-Ռաֆայելյան վարժարանում (1851-1859)։ Ավարտելով կրթությունը, վերադարձել է Պոլիս, զբաղվել ուսուցչությամբ, միաժամանակ խանդավառվել թատրոնով։ 1861 թ. բարձրացել է բեմ, կատարել նախ երկրորդական, ապա արդեն կատակերգական լուրջ դերեր «Արևելյան թատրոնում», որի փակումից հետո խաղացել է Պոլսի տարբեր խմբերում։ 1881 թ. Ֆասուլաճյանի խմբի հետ մեկնել է Բրուսա, հանդես եկել Մոլիերի պիեսներում, որոնք այդ քաղաքում բեմադրվել են թուրքերեն։ Հետագայում թողնելով բեմը, մեկնել է Ֆրանսիա։


== Աղբյուրներ ==
Աստղածաղիկ չինական

Աստղածաղիկ չինական (լատ.՝ Callistephus chinensis)։ Պատկանում է աստղածաղկավորների ընտանիքին։


== Տարածում ==

Ծաղկի վայրի տեսակները տարածված են Արևելյան Ասիայում։


== Տարածվածությունը Հայաստանում ==
Տարածված է Լոռու, Գեղարքունիք, Արագածոտնի, Սյունիքի մարզերում։ Աճում է մարգերում, անտառներում, արոտավայրերում, ժայռոտ վայրերում։ Հողի նկատմամբ պահանջկոտ չէ։


== Կառուցվածք ==
Ուղղաձիգ բույս է, բարձրությունը՝ 15-80 սմ, ցրված կամ կոմպակտ սաղարթով։ Ունի փնջաձև արմատային համակարգ։


== Բնութագիր ==
Լայնորեն տարածում ունի հատկապես մշակության մեջ։ Հայտնի են այս ծաղկի շուրջ 600 տեսակներ, որոնք ունեն տարբեր ձևի ու գույնի ծաղիկներ, տարբեր է նաև ցողունների բարձրությունները։ Ցողունը կանգուն է, ճյուղավորվող, բարձրությունը՝ 10-100 սմ։ Տերևները հերթադիր են, ամբողջաեզր, երբեմն՝ ատամնաեզր։ Ծաղկաբույլը՝ զամբյուղ, եզրային ծաղիկները՝ բազմերանգ։ Ծաղկում է հուլիսից մինչև ուշ աշուն։ Պտուղը փուփուլավոր, գորշադարչնագույն, սեպաձև, հակադիր ձվաձև սերմնապտուղ է։ Գեղազարդիչ է։ Մեր պայմաններում մշակվում է անմիջապես բաց գրունտում ցանք կատարելու միջոցով, ինչպես նաև սածիլմամբ


== Տեսակներ ==
Ամենատարածված խմբերն են. ասեղնաձև (բարձրությունը՝40-50, ծաղկի տրամագիծը՝ 9-10 սմ, օգտագործվում է ծաղկեփնջերում և ձևավորումներում), Ունիկում (բարձր՝. 50-60, ծաղկի տրամագիծը՝ 11-12 սմ, օգտագործում են ծաղկեփնջերում և ձևավորումների համար), Ռադիո (ունի նույն ցուցանիշները), Ջայլամի փետուր (բարձր.՝ 60-70, ծաղկի տրամագիծը՝ 12-13 սմ, օգտագործում են ծաղկեփնջերում), Կոմետա (բարձր.՝ 60-65, ծաղկի տրամագիծը՝ 10-11 սմ օգտագործվում է ծաղկափնջերի և ձևավորման համար), Քաջվարդանման (բարձր.՝ 40-50, ծաղկի տրամագիծը՝ 8-10 սմ։ Օգտագործումը նույն է), Ամերիկյան թփային (բարձր.՝ 60-70 սմ, ծաղկի՝ տրամագիծը՝ 12-13 սմ, օգտագործումը նույն է), Տրիումֆ (բարձր.՝ 20-25 սմ, տրամագիծը՝ 7-8 սմ, օգտագործվում է ծաղկադեկորատիվ ձևավորումներում), Վիկտորիա (բարձր.՝ 35-40, ծաղկի տրամագիծը՝ 9-10 սմ) և այլն։


== Գրականություն ==
Լ.Վ. Հարությունյան «Քո շրջապատի ծաղիկները», Երևան «Արևիկ 1987», էջ 40
Callistephus // Ботаника. Энциклопедия «Все растения мира»: Пер. с англ. = Botanica / ред. Д. Григорьев и др. — М.: Könemann, 2006
Լացկանը (ֆիլմ, 1990)

«Լացկանը» (անգլ.՝ Cry-Baby), 1990 թվականի ռեժիսոր Ջոն Ուոթերսի երաժշտական կինոֆիլմը։


== Սյուժե ==
1954 թվական Բալթիմոր։ Ռոքնռոլի տեղական աստղ, "Լացկան" (Ջոնի Դեփ) մականունով գեղեցիկ Ուեյդ Ուոքերը դպրոցի ամենահամարձակ և լկտի խուլիգանն է։ Նրա կարողությունը մեկ հատիկ արցունք թափել խենթացնում է բոլոր աղջիկներին, հատկապես գեղեցկուհի Էլիսոնին (Էմի Լոքեյն)։ Վերջինս սիրահարվում Լացկանին։ Նրանց կապին խանգարում է ինչպես Էլիսոնի խիստ տատիկը, այնպես էլ այն, որ Էլիսոնը պատկանում է հարուստների և պահպանողականների խմբին, ովքեր թշնամաբար էին վերաբերվում Ուեյդի նման սևամորթներին։ Բայց արդյունքում զտարյունի և սևամորթի սիրուն ոչինչ չի խանգարում, որովհետև տղան Էլիսոնի թագավորն էր, իսկ աղջիկը՝ տղայի թագուհին։


== Դերերում ==
Ջոնի Դեփ — Ուեյդ Ուոքեր, Լացկան
Էմի Լոքեյն — Էլիսոն Վեռնոն-Ուիլյամս
Սյուզան Թայռել — Ռամոնա Ռիկետս
Պոլի Բերգեն — տիկին Վեռնոն-Ուիլյամս
Ռիկի Լեյկ — Պեպեր Ուոքեր
Թրեյսի Լորդս — Վանդա Վուդվարդ
Իգի Փոփ — Բելվեդեր Ռիկետսի հորեղբայրը
Քիմ Մակգուայր — Տոպորիկ


== Գեղարվեստական առանձնահատկություններ ==
Ուոթերսի խոսքով՝ ֆիլմը ստեղծվել է որպես հիսունականների երաժշտական երիտասարդական կատակերգությունների ծաղրերգություն։ Ֆիլմի գործողությունները տեղի են ունենում 1954 թվականին Բալթիմորում՝ Ջոն Ուոթերսի հարազատ քաղաքում։


== Սաունդթրեք ==
King Cry-Baby (James Intveld)
SH Boom (Baldwin & The Whiffles)
Doin` Time For Being Young (James Intveld)
A Teenage Prayer (Rachel Sweet)
Please Mr. Jailer (Wynona Sweet)
Cry-Baby (Honey Sisters)
Teardrops Are Falling (Five Wings)
Nosey Joe (Bull Moose Jackson)
Mr. Sandman (Baldwin & The Whiffles)
High School Hellcats (James Intveld)
Bad Boy (The Jive Bombers)
The Flirt (Shirley & Lee)
I`m So Young (Students)
Piddily Patter/My Heart Goes (Nappy Brown)
I`m A Bad, Bad Girl (Little Esther)
Jungle Drums (Earl Bostic)
Cherry (The Jive Bombers)
Rubber Biscuit (The Chips)
Gee (Crows)


== Արտաքին հղումներ ==


== Ծանոթագրություններ ==
«Плакса»(անգլ.) ֆիլմը Internet Movie Database կայքում
«Плакса»(անգլ.) ֆիլմը Rotten Tomatoes կայքում
Страница фильма на официальном сайте «Dreamland»
Ռամիրես

Ռամիրես Սանտոս դո Նասիմենտո (պորտ.՝ Ramires Santos do Nascimento, մարտի 24, 1987(1987-03-24), Բարրա դու Պիրաի, Ռիո դե Ժանեյրո, Բրազիլիա), բրազիլիացի պրոֆեսիոնալ ֆուտբոլիստ, կիսապաշտպան։ Հանդես է եկել բրազիլական «Կրուզեյրո»-ում, պորտուգալական «Բենֆիկա»-ում, անգլիական «Չելսի»-ում, Բրազիլիայի ազգային հավաքականի կազմում։


== Մարզական նվաճումներ ==


=== Ակումբային ===
«Բենֆիկա»-ի կազմում

Պորտուգալիայի պրեմիեր լիգայի առաջնության հաղթող - 2009–10 տարեշրջան
Taça da Liga - 2009–10 տարեշրջան«Չելսի»-ի կազմում

Անգլիայի պրեմիեր լիգայի հաղթող - 2014–15 տարեշրջան
Անգլիայի ֆուտբոլի ընկերակցության Մարտահրավերի գավաթի խաղարկության հաղթող -2011–12
Լիգայի գավաթի խաղարկության հաղթող - 2014–15
ՈՒԵՖԱ-ի չեմպիոնների լիգայի գավաթակիր - 2011–12
ՈՒԵՖԱ-ի Եվրոպա-լիգայի գավաթակիր - 2012–13«Պալմեյրաս»-ի կազմում

Բրազիլիայի գավաթակիր - 2020
Campeonato Paulista - 2020
Լիբերտադորեսի գավաթի խաղարկության հաղթող - 2020


=== Միջազգային ===
Բրազիլիայի հավաքականի կազմում

ՖԻՖԱ-ի կոնֆեդերացիաների գավաթի խաղարկության հաղթող - 2009
2008 թ. ամառային օլիմպիական խաղերի բրոնզե մեդալակիր


=== Անհատական ===
Բրազիլիայի Série A-ի «Տարվա թիմ»-ի անդամ  - 2008
Bola de Prata (Brazil)/Բրազիլիայի «Ոսկե գնդակ»  - 2008
«Չելսի»-ի կազմում տարվա լավագույն գոլի հեղինակ - 2010–11 տարեշրջան (Մանչեստր Սիթիի դեմ խաղում), 2011–12 տարեշրջան («Բարսելոնա»-ի դեմ խաղում)
«Չելսի»-ի կազմում տարվա լավագույն խաղացող - 2011–12 տարեշրջան


== Աղբյուրներ ==


== Արտաքին հղումներ ==
Ֆուտբոլիստի էջը National Football Teams կայքում(անգլ.)
Ֆուտբոլիստի էջը soccerway.com կայքում(անգլ.)
«Chelsea official profile (chelseafc.com)»։ Արխիվացված է օրիգինալից 16 February 2014-ին։ Վերցված է 10 February 2016  
Ցուցանիշները soccerbase.com կայքում (անգլ.)
Guardian Stats Centre
BBC Sport profile
Նեսվիչ

Նեսվիչ (ուկրաիներեն՝ Несвіч), գյուղ Ուկրաինայի Վոլինի մարզի Լուցկի շրջանում։ Հիմնադրվել է 1500 թվականին։
2001 թվականի տվյալներով Նեսվիչ գյուղում բնակվում էր 806 մարդ։ Բնակավայրը զբաղեցնում է 2719 կմ² տարածք։ Բնակչության խտությունը կազմում էր 296,43 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Քարոզգիրք (5030)

Քարոզգիրք (5030), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5030 թվի տակ։ Ձեռագիրը գրվել է 17-18-րդ դարերում (1727-ից առաջ) 1788 թվական Ղազարոս Ամասիայի (Գ) գրիչի կողմից։ Ստացողը եղել է Մկրտիչ աբեղան (Բ)։ Գրված է թղթի վրա, որը ունի 20x15 չափս։ Ձեռագիրը կազմված է 110 թերթից։ Գրված է միասյուն, նոտգրով։ Ունի լուսանցազարդ մանրանկարներ։ Կազմը` կաշեպատ տախտակ դրոշմազարդ։ Հիշատակարան գրչի՝ 98բ (1788 թ.), ստացողի՝ 28բ, 50բ (1727թ.):


== Բովանդակություն ==
Պետ. Բերթումեան Աղբիւր բացեալ (միայն նախաբանը)։
Քարոզք (Եփրեմ կաթողիկոս Սսեցի, անանունք)։
Գրիգոր Կեսարացւոյ Անուանք քաղաքաց։
Յովհաննես Երզնկացւոյ Խրատք Հասարակաց քրիստոնէից։
Մկրտիչ աբեղայի (ստացող) Տաղ (հայատառ թուրքերեն)։


== Ծանոթագրություններ ==
Հոդված

Հոդված, լրագրության հիմնական ժանրերից մեկը, տպագիր կամ էլեկտրոնային ձևով հանդես եկող գրավոր աշխատանք։ Կարող է ունենալ նորությունների, հետազոտությունների արդյունքների, ակադեմիական վերլուծությունների կամ բանավեճերի լուսաբանման նպատակ։
Ջեյ Էլիս

Վենդել Ռեմոն Էլիս կրտսեր (անգլ.՝ Wendell Ramone Ellis Jr., դեկտեմբերի 27, 1981(1981-12-27), Sumter, Հարավային Կարոլինա, ԱՄՆ), ամերիկացի դերասան։ Կարիերան սկսել է որպես մոդել, իսկ այնուհետև տեղափոխվել Լոս Անջելես և զբաղվել դերասանությամբ։ Տարբեր հեռուստասերիալներում փոքր դերեր ստանալուց հետո, 2013 թվականից նա սկսեց նկարահանվել «The Game» հեռուստասերիալում։ Էլիսն ավելի մեծ ճանաչում ձեռք բերեց 2016 թվականին՝ «Insecure» հեռուստասերիալում նկարահանվելու շնորհիվ։


== Կյանքը և կարիերան ==


=== 1981-2012: Վաղ կյանք և կարիերայի սկիզբ ===
Վենդել Ռեմոն Էլիս կրտսերը ծնվել է 1981 թվականի դեկտեմբերի 27-ին Հարավային Կարոլինայի Սամթեր քաղաքում։ Նրա հայրը աշխատել է ռազմաօդային ուժերում, իսկ մայրը ֆինանսների գործադիր տնօրեն է եղել։ Նա ընտանիքի միակ երեխան է։ Դպրոցն ավարտելուց հետո, նա սովորել է Օրեգոն նահանգի Կոնկորդիայի համալսարանում, որտեղ խաղացել է բասկետբոլ։ Նա այնուհետև սկսել է զբաղվել մոդելինգով՝ նկարահանվելով տարբեր սպորտային ապրանքանիշների գովազդներում։
2004 թվականին տեղափոխվել է Լոս Անջելես՝ սկսելու իր դերասանական կարիերան։ 2005 թվականին նա ստացավ փոքր դերեր «Invasion» և «Related» հեռուստասերիալումներում։ 2011-2012 թվականներին նկարահանվեց այնպիսի հայտնի սերիալներում , որոնցից են՝ «Grey's Anatomy», «NCIS» և «How I Met Your Mother»:


=== 2013-ներկա։ Ճանաչում ===
Էլիսը ստացավ իր առաջին խոշոր դերը BET հեռուստաալիքի «The Game» հեռուստասերիալում, որի պրեմիերան կայացավ 2013 թվականին։ 2016 թվականին էկրան բարձրացավ «Insecure» հեռուստասերիալը, որտեղ նա մարմնավորում է գլխավոր հերոսներից մեկին՝ Լորենսին։ 2017 թվականին Էլիսը համագործակցեց ՁԻԱՀ-ի դեմ պայքարող amfAR կազմակերպության հետ, որի նպատակն է վերացնել սևամորթների շրջանում այդ վարակի բարձր ցուցանիշը։


== Ծանոթագրություններ ==


== Արտաքին հղումներ ==
Ջեյ Էլիսը Internet Movie Database կայքում
Լաուրա Ռավետտո

Լաուրա Ռավետտո (իտալերեն՝ Laura Ravetto, հունվարի 25, 1971(1971-01-25), Կունեո, Պիեմոնտ, Իտալիա), իտալացի քաղաքական գործիչ, Իտալիայի Պատգամավորների պալատի պատգամավոր «Առա՛ջ, Իտալիա՛» կուսակցությունից,  2010-2011 թվականներին՝ Իտալիայի Նախարարների խորհրդի աշխատակազմի քարտուղար՝ Սիլվիո Բեռլուսկոնիի կառավարության հետ կապերի գծով։


== Կենսագրություն ==
Ավարտել է Միլանի Սուրբ սիրտ կաթոլիկ համալսարանի «իրավագիտություն» ֆակուլտետը։ Նախքան քաղաքականություն մտնելը աշխատել է «Schering Plough» անդրազգային դեղագործական կորպորացիայի իտալական մասնաճյուղի իրավական հարցերի բաժնի տնօրեն։ 2006 թվականի մարտի 28-ին խորհրդարանական ընտրությունների արդյունքում Իտալիայի Պատգամավորների պալատի Լոմբարդիայի 4-րդ ընտրատարածքից Լաուրա Ռավետտոն ընտրվել է «Առա՛ջ, Իտալիա՛» կուսակցության ցուցակով, ընդգրկվել է «Առա՛ջ, Իտալիա՛» խորհրդարանական խմբակցությունում և 5–րդ հանձնաժողովում։ 2008 թվականի ապրիլի 29-ին վերընտրվել է «Ազատության ժողովուրդ» կուսակցությունից, նույն թվականին Կենտրոնական Եվրոպայի նախաձեռնությունում գլխավորել է Իտալիայի խորհրդարանական պատվիրակությունը։
2009 թվականի մարտի 27-ից 29-ը Հռոմում կայացած «Ազատության ժողովուրդ» կուսակցության հիմնադիր համագումարում Ռավետտոն նշանակվել է հասարակայնության հետ կապերի և կուսակցական գաղափարախոսության քարոզչության պատասխանատու։ 2009 թվականի ապրիլի 23-ին Հռոմում Պատգամավորների պալատի խոսնակ Ջանֆրանկո Ֆինին Ռավետտոյին Ռումինիայի հետ հարաբերությունների զարգացման խմբի ղեկավար է նշանակել Ռումինիայի խորհրդարանի պատգամավոր Ալմա Անաստասեի այցի կապակցությամբ։ Նույն թվականին նա «Ազատության ժողովուրդ» կուսակցությունից մասնակցել է  Իտալիայի հյուսիսարևմտյան շրջանի Եվրախորհրդարանի ընտրություններին։ Նա հավաքել է 7715 ձայն և չի անցել Եվրախորհրդարան։
2010 թվականի մարտի 1-ին Ռավետտոն նշանակվել է Սիլվիո Բեռլուսկոնիի չորրորդ կառավարության խորհրդարանի հետ կապերի բաժնի քարտուղար։ Պաշտոնավարման ժամկետն ավարտվել է 2011 թվականի նոյեմբերի 16-ին։
2013 թվականի մարտի 5-ին Ռավետտոն վերընտրվել է նույն «Ազատության ժողովուրդ» կուսակցության Լոմբարդիա շրջանի հերթական ընտրություններում։ 2013 թվականի նոյեմբերի 16-ից ընդգրկվել է «Առա՛ջ, Իտալիա՛» կուսակցությունում, որը ձևավորվել է «Ազատության ժողովրդի» փլուզումից հետո։  Խորհրդարանում զբաղեցնում են հետևյալ պաշտոնները՝

2013 թվականի հոկտեմբերի 15-ից՝ Շենգենյան համաձայնագրի իրականացման վերահսկողության, Եվրոպոլի գործունեության դիտարկման, ներգաղթի կառավարման և վերահսկողության խորհրդարանական հանձնաժողովի նախագահ,
2013 թվականի մայիսի 7-ից՝ 1-ին հանձնաժողովի անդամ,
2015 թվականի մարտի 20-ից՝ քաղաքացիների ընդունելության, նույնականացման և արտաքսման համակարգի, միգրանտների պահման պայմանների և հանրային ռեսուրսների օգտագործման հարցերով խորհրդարանական հանձնաժողովի անդամ։Ամուսնացել է Դեմոկրատական կուսակցության պատգամավոր Դարիո Ջինեֆրայի հետ։


== Ծանոթագրություններ ==


== Արտաքին հղումներ ==
Անձնագիր Իտալիայի Պատգամավորների պալատի կայքում (իտալ.)
Վեներա և Ռոմա աստվածուհիների տաճար

Վեներա և Ռոմա աստվածուհիների տաճար (լատ.՝ templum Venus et Roma, նույնպես անվանվել է templum urbis Romae, templum urbis), Հին Հռոմի երբեմնի ամենախոշոր կրոնական շինություն։ Շինությունը զբաղեցնում է Մաքսենտիոսի բազիլիկայից մինչև Կոլիզեումի հովիտ ընկած տարածքը։ Այն կառուցվել է պատվանդանի վրա, որի երկարությունը 145 մետր է, իսկ լայնությունը՝ 100 մետր։ Տաճարը կառուցվել է Հադրիանոս կայսրի օրոք մ․թ․ա․ 135 թվականին այն վայրում, որտեղ ժամանակին գտնվում էր Ներոնի «Ոսկե տան» գաղտնի պատկերասրահը։
Տաճարը զբաղեցնում էր պատկերասրահի կենտրոնական մասը․ այն կառուցված էր երկու ցելլաներից՝ մեկը մյուսի դեմ, ընդհանուր ներքին պատով։ Ցելլան, որը դուրս էր գալիս համաժողովին, նվիրված էր Հռոմ քաղաքի Ռոմա աստվածուհուն, մյուսը նվիրված էր Վեներայի աստվածուհուն։
Հրդեհից հետո Մաքսենցիուսը վերակառուցել է ինտերիերը մ․թ․ա․ 307 թվականին․ երկու աբսիդները փորագրվել են ցելլայի հետևի մասում, որտեղ տեղադրված են աստվածուհիների արձանները, կողային պատերը, որոնք պատվել են արձանների համար։ Հատակը տեղադրված էր գունավոր մարմարի երկրաչափական խճանկարով։ Արևելյան ցելլան ամենալավն է պահպանվել է մինչև այսօր, քանի որ այն երկար ժամանակ եղել է Սանտա Ֆրանչեսկա Ռոմանա եկեղեցու մի մասը


== Ծանոթագրություններ ==
Կալամոչա (քաղաք)

Կալամոչա (իսպ.՝ Calamocha), քաղաք և համայնք Իսպանիայում, մտնում է Տերուել պրովինցիայի կազմում (Արագոն)։
Համայնքը գտնվում է Սարագոսա գավառի կազմում։ Տարածքը՝ 316,6 կմ2։ Բնակչությունը՝ 4649 մարդ (ըստ 2007 թվականի մարդահամարի)։ Պրովինցիայի ադմինիստրացիայից ունի 70 կմ հեռավորություն։


== Պատկերասրահ ==

		
		
		


== Բնակչություն ==


== Ծանոթագրություններ ==
(170) Մարիա

(170) Մարիա (անգլ.՝ Maria), աստերոիդ աստերոիդների հիմնական գոտում։ Հայտնաբերվել է 1877 թվականի հունվարի 10-ին Ժոզեֆ Պերոտենի կողմից Թուլուզում։
Միջին հեռավորությունը Արեգակից կազմում է 2,553822 ա. մ., առավելագույնը մոտենում է 2,3942 ա. մ. հեռավորության վրա և հեռանում 2,7134 ա. մ.։ Արեգակի շուրջ մեկ ամբողջական պտույտ է կատարում 1490,68 երկրային օրվա ընթացքում, իր ուղեծրով շարժվելով միջինում 0,241501 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,38° անկյուն։
Մարիա աստերոիդը գլխավորում է Մարիայի աստերոիդների ընտանիքին, որի մեջ ներառված են այս պահին հայտնի 81 անդամներ։ Նրանց առանձնահատկությունն է համեմատաբար մեծ ուղեծրի թեքումը 15° - 17°։ Այս ընտանիքի աստերոիդները շարժվում են Արեգակի շուրջ 2,5 - 2,625 ա. մ. միջակայքում ընկած մեծ կիսաառանցքներով, որը համապատասխանում է Յուպիտերի հետ 3:1 ուղեծրային ռեզոնանսին։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(170) Մարիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Աֆոնիխա (գետ)

Աֆոնիխա (ռուս.՝ Афониха), գետ Ռուսաստանում, Կամչատկայի հյուսիս-արևմուտքում։ Հոսում է Կարագինսկի շրջանում, Կամչատկայի երկրամասում։ Գետի երկարությունը 12 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիրո-Կոլիմսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Աղուլներ

Աղուլներ, ազգություն Հյուսիսային Կովկասում, բնակեցված հատկապես Դաղստանում։ Բնակվում են Դաղստանի Ագուլսկի, Կուրախսկի, Տաբասարանսկի և Դերբենտի շրջաններում։ Ագուլների մեծամասնությունը Սուննի իսլամի հետևորդներ են։ Փոքր թվով ագուլներ բնակվում են Ուկրաինայում, Ադրբեջանում և Ղազախստանում։ Ագուլները էթնիկ կապերով մոտ են լեզգիներին։ Ներկայումս ագուլների թիվը կազմում է մոտ 34 200 մարդ


== Ծանոթագրություններ ==
Սան Կարլոս (գավառ)

Սան Կարլոս (իսպ.՝ San Carlos), գավառ Կոստա Ռիկայի Ալախուելա նահանգում։


== Աշխարհագրություն ==
Կոստա Ռիկայի ամենամեծ գավառը, չափերով գերազանցում է Էրեդիա և Կարտագո նահանգներին։ Զբաղեցնում է նահանգի ամբողջ կենտրոնական և հյուսիսարևելյան մասերը։ Արևմուտքում սահմանակից է Գուանակաստե, հյուսիս-արևելքում՝ Էրեդիա նահանգին, հյուսիսում՝ Նիկարագուային։ Վարչական կենտրոնը Կեսադա քաղաքն է։
Բնակչությունը ըստ 2011 թվականի տվյալների կազմում է 163 775 մարդ։ Տարածքը՝ 3347.98 կմ²։


== Շրջաններ ==
Գավառը բաժանված է 13 շրջանների՝

Կեսադա
Ֆլորենսիա
Բուենավիստա
Ագուաս Սարկաս
Վենեսիա
Պիտալ
Լա Ֆորտունա
Լա Տիգրա
Պալմերա
Վենադո
Կուտրիս
Մոնտերեյ
Պոկոսոլ


== Պատմություն ==
Գավառը հիմնադրվել է 1911 թվականի սեպտեմբերի 26-ին։


== Ծանոթագրություններ ==
Եվգենի Սելին

Եվգենի Սելին (ուկրաիներեն՝ Євген Сергійович Селін, մայիսի 9, 1988(1988-05-09), Novoaidar, Լուգանսկի մարզ, Ուկրաինական ԽՍՀ, ԽՍՀՄ), ուկրաինացի ֆուտբոլիստ, ՄՏԿ ակումբի պաշտպան։


== Կենսագրություն ==


=== Ակումբային կարիերա ===
Ֆուտբոլով զբաղվում է 12 տարեկանից, սկսել է Ալչևսկի մարզադպրոցում, որտեղ նրա վրա ուշադրություն է դարձրել 1988 թվականին ծնված Ա.Գ. Շապովալովը՝ ալչևայի «Ստալի» թիմի մարզիչը, որը Սելինային առաջարկել է հանդես գալ իր թիմում։ Եվգենին համաձայնեց, սակայն, դա դուր չեկավ իր ծնողներին, ուստի տեղափոխությունը հետաձգվեց։ Կես տարի անց՝ արդեն ամռանը, Շապովալովը կրկին եկավ նրա մոտ, իր հետ բերեց հանդերձանքը և կարողացավ համոզել ծնողներին թույլ տալ երիտասարդ ֆուտբոլիստին հանդես գալ իր թիմում։ Դրանից հետո Սելին ընդունվել է ֆուտբոլիստներից ձևավորվող հատուկ դասարան, ինչը հնարավորություն էր տալիս հետագայում ֆուտբոլով զբաղվելը համատեղել ուսման հետ։ Նա այստեղ անցկացված մրցումներում 78 հանդիպում է անցկացրել, խփել 14 գնդակ։
Հանդես է եկել «Ստալի» երկրորդ կազմում, որի կազմում միայն մեկ խաղ է անցկացրել Ուկրաինայի Գավաթի առաջնությունում։ «Մետալիստ» է տեղափոխվել 2007 թվականի մարտին։ Ուկրաինայի առաջնությունում նորամուտը նշել է 2009 թվականի մարտի 8-ին «Լվով»-«Մետալիստ» խաղում (1։1)։ 2010 թվականին վարձավճարով տեղափոխվել է Պոլտավայի «Վորսկլա» ակումբ։
2013 թվականի հունվարի 3-ին 5 տարվա պայմանագիր է կնքել Կիևի «Դինամոյի» հետ։ 2013 թվականի օգոստոսի 11-ին Ուկրաինայի 2013/14 առաջնության 5-րդ տուրի՝ Օդեսայի «Չեռնոմորեցի» դեմ խաղում (1։2) Սելինը ոտքի վնասվածք է ստացել, որից հետո չի խաղացել ավելի քան կես տարի։
2015 թվականի մարտի 3-ին վարձակալության է տրվել Խարկովի «Մետալիստ»։ 2015 թվականի հուլիսին վարձակալության է տրվում հունական «Պլատանիաս»-ին։
2016 թվականի դեկտեմբերին, արդեն ազատ գործակալի կարգավիճակով, պայմանագիր է կնքել հունական «Աստերաս» ակումբի հետ։


=== Կարիերան հավաքականում ===
Երիտասարդական հավաքականում նորամուտը նշել է 2008 թվականի փետրվարի 5-ին Շվեդիա-Ուկրաինա ընկերական խաղում (1։0)։
Առաջին անգամ Ուկրաինայի ազգային հավաքական է հրավիրվել 2011 թվականի հոկտեմբերին։ Հայաստանի ազգային հավաքականի գլխավոր մարզիչ Օլեգ Բլոխինը փնտրում ֆուտբոլիստ է գրգռվող մաշկը հավաքականի դիրքորոշումը ձախ պաշտպանի դիրքում։ Հոկտեմբերի 7-ին Բուլղարիայի դեմ իր առաջին խաղում խփել է իր առաջին գոլը հավաքականի կազմում։ Եվրոպայի 2012 թվականի առաջնության մասնակից։


== Ձեռքբերումներ ==
Ուկրաինայի առաջնության բրոնզե մեդալակիր (1) 2012/13
Ուկրաինայի Գավաթակիր (1) 2013/14


== Ծանոթագրություններ ==
Էլինա Աղամյան

Էլինա (Էվելինա) Նիկոլայի Աղամյան (նոյեմբերի 28, 1950(1950-11-28), Չարդախլու, Շամխորի շրջան, Ադրբեջանական ԽՍՀ, ԽՍՀՄ), հայ դերասանուհի։ ՀՀ վաստակավոր արտիստ (2007)։


== Կենսագրություն ==
Էլինա Աղամյանը ծնվել է Շամխորի շրջանի Չարդախլու գյուղում։ Ավարտել է Կիրովաբադի դպրոցը։ 1967-1970 թվականներին սովորել է Երևանի «Հայֆիլմ» կինոստուդիային կից դերասանական ստուդիայում։ 1967 թվականից աշխատել է «Հայֆիլմ» կինոդերասանի ստուդիայում, 1970-1971 թվականներին՝ Երևանի պետական դրամատիկական թատրոնում՝ որպես դերասանուհի։ 1971 թվականից աշխատում է Վանաձորի Հովհաննես Աբելյանի անվան պետական դրամատիկական թատրոնում՝ որպես դերասանուհի։
Ներկայացումներ

Լեդի Մակբեթ՝ Ու. Շեքսպիրի «Մակբեթ»
Մաշա՝ Ա. Չեխովի «Երեք քույրեր»
Բարոնուհի Շտրայլ՝ Մ. Լերմոնտովի «Դիմակահանդես»
Զեյնաբ՝ Յուժին-Սումբատովի «Դավաճանություն»
Մեծ մայր՝ Ա.Պետրոսյանի «Աբգար դպիր»
Ա. Քալանթարյանի «Վաճառքի ենթակա չէ»Ֆիլմեր

Վարդուշ՝ «Մեր մանկության տանգոն», 1985,
«Ռիչարդ II»


== Պարգևներ ==
Մովսես Խորենացու մեդալ, 2003
Հայաստանի վաստակավոր արտիստ, 2007


== Ծանոթագրություններ ==


== Արտաքին հղումներ ==
Էլինա Աղամյանի հուշերը «Մեր մանկության տանգոն» ֆիլմից Archived 2020-12-06 at the Wayback Machine.
Խաչիկօղլու գոմ

Անվան այլ կիրառումների համար տե՛ս՝ Խաչիկ Օղլու Գոմ (այլ կիրառումներ)Խաչիկօղլու գոմ, գյուղ Արևմտյան Հայաստանում, Էրզրումի վիլայեթի Դերջանի գավառակում։


== Պատմություն ==
Բնակիչները բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է բռնագաղթի ճանապարհին՝ Կամախի կիրճում, փրկվածները տարագրվել են օտար երկրներ։


== Բնակչություն ==
1909 թվականին ուներ 18 տուն հայ և 12 տուն թուրք բնակիչ։


== Տնտեսություն ==
Զբաղվում էին երկրագործությամբ և անասնապահությամբ։


== Պատմամշակութային կառույցներ ==
Խաչիկօղլու գոմն ուներ Ս. Աստվածածին անունով եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Նեղոս (այլ կիրառումներ)

Նեղոս, կարող է վերաբերել՝

Նեղոս - գետ Աֆրիկայում
Նեղոս - աստվածություն Հին Եգիպտոսում
Նեղոս - շաբաթաթերթ, լույս է տեսել 1889 թվականին, Ալեքսանդրիայում
Գեղի (գետ)

Անվան այլ կիրառումների համար տե՛ս՝ Գեղի (այլ կկրառումներ)Գեղի, Աջերաջ, Աջիրաջ, Գեղվա գետ, Գեղվաձոր, Գեղուն, Կիգի, գետ Հայաստանի Սյունիքի մարզում, Ողջիի ձախ վտակը։ Սկիզբ է առնում Բարգուշատի լեռնաշղթայից, Ղազանգյոլ լճակից 3130 մ բարձրությունից և Ողջիի մեջ է թափվում Հին Ջևա բերդի մոտ։ Երկարությունը 30 կմ է, ջրհավաք ավազանը՝ 310 կմ2։
Գետահովիտը վերին հոսանքում սառցադաշտային տրոգ է, այնուհետև վերածվում է V-աձև և կիրճանման հովտի։ Սնումը հիմնականում հալոցքային (51%) և ստորերկրյա (40%) է, վարարումը՝ ապրիլ-հուլիսին։ Տարեկան միջին ծախսը 4, 6 մ3/վ է, առավելագույնը՝ 37, 7 մ3/վ։
Սնուցումը հիմնականում ձնհալքից է, հորդանում է մայիս-հունիս ամիսներին։ Գեղին սելավատար է. սելավային երևույթները կրկնվում են 3- 5 տարին մեկ։ Ավերիչ սելավներ եղել են 1947 թ. և 1956 թ.-ին։ Ջրերն օգտագործվում են ոռոգման նպատակով։
Գետի ակունքների շրջանը անտաոապատ է, նրա հովտում, սկսած Գեղի զյուղից, տարածված են հսկա ընկուզենիներ, ուռենիներ ու այլ ծառատեսակներ։ Գետի շրջակայքում գտնվող լեռները ծածկված են թփուտներովք տեղ-տեղ կան անտառակներ։
Վերին հոսանքը երբեմն կոչվել Աջեբաջ։


== Ծանոթագրություններ ==
Խաուսիան

Խաուսիան, գյուղ Արևմտյան Հայաստանում, Դիարբեքիրի վիլայեթի Մարդինի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
(5355) Ակիհիրո

(5355) Ակիհիրո (անգլ.՝ Akihiro), աստերոիդ աստերոիդների հիմնական գոտում։ Հայտնաբերվել է 1991 թվականի փետրվարի 3-ին Սեյձի Ուեդայի և Հիրոսի Կանեդայի կողմից Կուշիրոյում։
Միջին հեռավորությունը Արեգակից կազմում է 2,311736 ա. մ., առավելագույնը մոտենում է 1,9244 ա. մ. հեռավորության վրա և հեռանում 2,699 ա. մ.։ Արեգակի շուրջ մեկ ամբողջական պտույտ է կատարում 1283,82 երկրային օրվա ընթացքում, իր ուղեծրով շարժվելով միջինում 0,280412 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,74° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5355) Ակիհիրո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մոնտամբեֆ

Մոնտամբեֆ (ֆր.՝ Montembœuf), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 698 մարդ, բնակչության խտությունը` 43.49 մարդ/կմ²։ Բնակավայրը զբաղեցնում է 16.05 կմ² տարածք։


== Աշխարհագրություն ==
Գտնվում է Փարիզ քաղաքից 370 կմ հարավ, Պուատիե քաղաքից` 95 կմ հարավ, Անգուլեմ քաղաքից` 34 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 409 աշխատունակ (15-64 տարեկան) բնակիչ, որոնցից ակտիվ էին 276-ը, իսկ ոչ ակտիվները` 133։ Ակտիվության ցուցանիշը կազմում է 67,5 %։ 276 աշխատունակ մարդկանցից աշխատել է 253 անձ (141 տղամարդ և 112 կին)։ Գործազուրկ են եղել 23 անձ (11 տղամարդ և 12 կին)։ 133 անաշխատունակներից 40-ը եղել են աշակերտներ կամ ուսանողներ, 49-ը` թոշակառուներ, իսկ 44-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Ծանոթագրություններ ==


== Արտաքին հղումներ ==
INSEE
Հեյլի Կիյոկո

Հեյլի Կիյոկո (անգլ.՝ Hayley Kiyoko Alcroft, ապրիլի 3, 1991(1991-04-03), Լոս Անջելես, Կալիֆոռնիա, ԱՄՆ ԱՄՆ), ամերիկացի դերասան, երգչուհի, պարուհի, երաժիշտ։


== Կարիերա ==
Հայտնի է Ստիվի Նիկոլասի դերով «Կախարդները Վեյվերլի Պլեյսից» (2010) հեռուստասերիալից և Ստելլա Յմադայի դերով «Լիմոնադոտ բերան» (2011) ֆիլմում։ Բայց ճանաչում նրան բերել է Վելմի Դինկլի դերը «Սկուբի Դու 3.Գաղտնիքը սկսվում է» և «Սկուբի Դու. Լճի հրեշի անեծքը»։ Ինչպես նաև խաղացել է «Ոչ այդպիսին» (2007) սիթքոմում և «Կապույտ ծովածոց» ֆիլմում, նաև «Զիկ և Լյուտեր» և «Ինչպես պատահի» սերիալներում։ Բացի այդ, Հեյլին խաղացել է «Վամպիրի օրագրերը» սերիալի հինգերորդ սեզոնի առաջին սերիայում։ Նրա ամենահայտնի հոլովակը եղել է Girls Like Girls:


== Ֆիլմագրություն ==
2015- Insidious: Chapter 3- Մեգգի
2015- Jem and the Holograms- Այա
2014- Hello, My Name Is Frank- Ալիսա
2014- The Fosters- Գաբի
2014- CSI: Cyber- Ռեյվեն Ռամիրես
2013- The Vampire Diaries- Մեգան
2012- Blue Lagoon: The Awakening- Հելեն
2012- Adrift- Ջեսս
2011- Լիմոնադոտ բերան- Ստելլա Յմադա
2011- Zeke and Luther- Սյուզի Վանդելինտզեր
2011- So Random!- ինքն իրեն
2010- Scooby-Doo! Curse of the Lake Monster- Վելմա Դինկլի
2010- Wizards of Waverly Place- Ստիվի Նիկոլաս
2009- Scooby-Doo! The Mystery Begins- Վելմա Դինկլի
2007- Unfabulous- Rapping/Dancing Girl
Լյախովո (գյուղ, Բալախինսկի շրջան)

Անվան այլ կիրառումների համար տե՛ս՝ ԼյախովոԼյախովո (ռուս.՝ Ляхово), գյուղ Ռուսաստանի, Նիժնի Նովգորոդի մարզի Բալախինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ժողովածու (3702)

Ժողովածու (3702), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3702 թվի տակ։ Ձեռագիրը գրվել է 15-րդ դարում։ Գրված է թղթի վրա, որը ունի 25×18 չափս։ Ձեռագիրը կազմված է 210 թերթից։ Գրված է երկսյուն, բոլորգրով։ Ունի կիսախորան, լուսանցազարդ մանրանկարներ։ Կազմը` կաշեպատ տախտակ ստվարաթուղթ, աստառը՝ ծաղկազարդ կտավ։


== Բովանդակություն ==
Մատթ․ Ջուղայեցւոյ հավաքումն ի Ղուկասու գլխոյ
Իգնատիոսի Մեկնութիւն Ղուկասու
Խլաթաղեցւոյ Տաղ Ս․ Գէորգայ (հայերեն և հայատառ թուրքերեն)։


== Ծանոթագրություններ ==
Տյագլովշչինա

Տյագլովշչինա (ռուս.՝ Тягловщина), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Իսկական ճշմարտություն

Իսկական ճշմարտություն (դան․՝ Det er ganske vist!), դանիացի հայտնի հեքիաթագիր Հանս Քրիստիան Անդերսենի հեքիաթը։ Գրվել է 1852 թվականին։


== Սյուժե ==
Հեքիաթը պատմում է մի հավի մասին։ «Զարհուրելի՜ դեպք-զարհուրելի՜ դեպք», ճչում էր հավը, որ նստած էր հավաբնում։ Նա ապրում էր ո՛չ այնտեղ, որտեղ դեպք էր պատահել։ Դա քաղաքի մյուս ծայրի հավանոցում էր։ Նա այնպես էր պատմում, որ բոլոր հավերի փետուրները բիզ-բիզ էին կանգնել, իսկ աքաղաղի կատարը կծկվել էր։ Արևը մայր էր մտնում և բոլոր հավերն արդեն թառի վրա էին։ Մի հավ, որ ամեն ինչով հարգարժան հավ էր, բարձրանալով թառի վրա, սկսեց իրեն մաքրել ու փետուրները կարգի բերել։ Հանկարծ նրա մի փետուրը ընկավ։ Բայց նա ասաց, որ ինչքան մաքուր լինի, այնքան գեղեցիկ կլինի։ Եվ այդպես էլ քուն մտավ։ Նրա կողքի հավը դեռ չէր քնել և շտապ այդ ամենը պատմեց մյուս հավին` ասելով, թե իբր մի հավ պատրաստ է իր բոլոր փետուրները փետրել, միայն թե գեղեցիկ լինի։ Հավերից վերև իր ամուսնու ու ձագերի հետ ապրում էր բուն, և քանի որ բվերը սուր լսողություն ունեն, հարևանուհու խոսքերից ոչ մեկը բաց չթողեցին։ Ու-հու՜, ու-հու՜ մայր բուն ու հարևանուհին բվվացին հարևան աղավնանոցի մոտ։ Նրանք այդ ամենը աղավնիներին պատմեցին։ Աղավնիներն էլ պատմեցին իրենց ներքևում նստած հավերին։ Երկու հավ իրենց փետուրները փետրել են, որ ավելի գեղեցիկ լինեն։ Արդեն արշալույս էր և աքլորն էլ սկսեց կանչել։ «Արթնացե՜ք,արթնացե՜ք երեք հավ զոհ են գնացել աքլորի սիրուն և փետրել իրենց բոլոր փետուրները։ Չեմ թաքցնի թող ամբողջ աշխարհն իմանա։ Թող իմանա՜», աղմկում էին թռչունները։ Աղմկեցին չղջիկները, հավերն ու աքլորները։ Դա փոխանցվեց բակից բակ, հավանոցից հավանոց ու վերջապես հասավ այնտեղ, որտեղից սկսվել էր։ Բոլորը պատմում էին` իբր թե հինգ հավ իրենց փետուրները փետրել են, որ ավելի գեղեցիկ լինեն և մեկը մեկին կտցահարելով սպանել են միմյանց։ Այն հավը, որից փետուր էր ընկել, իհարկե չգիտեր, որ դա իրենից է սկսվել։ Նա մյուս հավերին ասում էր, որ պետք է այդ լուրը տարածվի ամբողջ աշխարհով մեկ, որպեսզի այդ հավերը և նրանց ամբողջ տոհմը խայտառակվեն։ Ահա մի իսկական ճշմարտություն, թե ինչպես մի փոքրիկ փետուրը հեշտությամբ հինգ հավ է դառնում։   


== Կերպարներ ==
Հավեր
Բվեր
Աղավնիներ
Աքլորներ


== Ծանոթագրություններ ==


== Արտաքին հղումներ ==
Հանս Քրիստիան Անդերսեն, «Իսկական ճշմարտություն»
Բորսեգ

Բորսեգ (ռուս.՝ Борсег), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Պյոզա գետի աջ ափին՝ 550 կմ հեռավորության վրա։ Գետի երկարությունը 11 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը -  03030000112103000044237
Հիդրոլոգիական ուսումնասիրությունների կոդը -  103004423
Ավազանի կոդը -  03.03.00.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Պիյա

Պիյա (ռուս.՝ Пыя), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Մեզեն գետի աջ ափին՝ 22 կմ հեռավորության վրա։ Գետի երկարությունը 70 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03030000212103000050749
Հիդրոլոգիական ուսումնասիրությունների կոդը - 103005074
Ավազանի կոդը - 03.03.00.002
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կլեշնինո (գյուղ, Խոլմ-Ժիրովսկի շրջան)

Կլեշնինո (ռուս.՝ Клешнино), գյուղ Ռուսաստանի Սմոլենսկի մարզի Խոլմ-Ժիրովսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լը Լենդուա

Լը Լենդուա (ֆր.՝ Le Lindois), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 327 մարդ, բնակչության խտությունը` 18.22 մարդ/կմ²։ Բնակավայրը զբաղեցնում է 17.95 կմ² տարածք։


== Աշխարհագրություն ==
Գտնվում է Փարիզ քաղաքից 370 կմ հարավ, Պուատիե քաղաքից` 95 կմ հարավ, Անգուլեմ քաղաքից` 36 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 215 աշխատունակ (15-64 տարեկան) բնակիչ, որոնցից ակտիվ էին 129-ը, իսկ ոչ ակտիվները` 86։ Ակտիվության ցուցանիշը կազմում է 60,0 %։ 129 աշխատունակ մարդկանցից աշխատել է 115 անձ (62 տղամարդ և 53 կին)։ Գործազուրկ են եղել 14 անձ (5 տղամարդ և 9 կին)։ 86 անաշխատունակներից 19-ը եղել են աշակերտներ կամ ուսանողներ, 39-ը` թոշակառուներ, իսկ 28-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սովորական մարդը

«Սովորական մարդը» (ռուս.՝ «Обыкновенный человек»), խորհրդային սև-սպիտակ ֆիլմ, որը նկարահանել է ռեժիսոր Ալեքսանդր Ստոլբովի Լեոնիդ Լեոնովի համանուն պիեսի հիման վրա «Մոսֆիլմ» կինոստուդիայում 1956 թվականին։
Ֆիլմի պրեմիերան կայացել է 1957 թվականի մարտի 8-ին։


== Սյուժե ==
Հայտնի երգիչ Լադիգինը, որը հաջողության և փառքի է հասել, ապրում է շքեղության առարկաներով պատված ընդարձակ բնակարանում։ Անսպասելի Լադիգինի մոտ է գալիս նրա ռազմաճակատային ընկերը՝ խոշոր գիտնական Սվեկոլկինը։ Հասկանալով, որ Լադիգինի համար աստիճանն ու կոչումն ավելի թանկ են, քան մարդկային որակները, Սվեկոլկինը պատմում է ընկերոջը, որ աշխատում է որպես սովորական գանձապահ։ Սա հանգեցնում է մի շարք թյուրիմացությունների և զավեշտական իրավիճակների։


== Դերերում ==
ԷպիզոդներումՎալենտինա Բելյաևա – ասիստենտ
Իվան Բիչկով – վարպետ, որը կախում է նկարը
Իրինա Կովալենկո
Վլադիմիր Մարուտա – ակադեմիկոս Պոլինով
Միխայիլ Տրոյանովսկի – հարևան պապ
Նիկոլայ Չիստյակով – ծերունի
Գուրգեն Թոնունց – հանդիսատես թատրոնում (լուսագրերում նշված չէ)


== Նկարահանող խումբ ==


== Ծանոթագրություններ ==
Քինգսթոն (Նյու Յորք)

Քինգսթոն, քաղաք ԱՄՆ Նյու Յորք նահանգում։ Գտնվում է Նյու Յորքից 146 կմ հյուսիս՝ Հուդզոն գետի երկայնքով։ Քաղաքը Օլսթերի շրջանի կենտրոնն է։


== Պատմություն ==
Քաղաքն առաջին անգամ հիշատակվել է 1614 թվականին՝ որպես հոլանդական փոքր առևտրային կետ Հուդզոն և Էսոպուս գետերի միախառնման վայրում։ 1653 թվականին հոլանդացիներն այստեղ հիմնել են փոքրիկ գյուղ, որը կոչվում էր Էսոպուս (հետագայում՝ Wiltwyck, անգլ.՝ Wild woods)։
1777 թվականին Քինգսթոնը դարձել է Նյու Յորք նահանգի առաջին մայրաքաղաքը։ Սարատոգայի ճակատամարտից կարճ ժամանակ անց քաղաքն ամբողջությամբ այրվել է բրիտանական զորքերի կողմից։ 1797 թվականին մայրաքաղաքը տեղափոխվել է Օլբանի։


== Աշխարհագրություն ==
Քաղաքի ընդհանուր մակերեսը կազմում է 22,4 կմ², գտնվում է Հուդզոն գետի արևմտյան ափին։
Քինգսթոնը ոչ պաշտոնապես բաժանված է 3 թաղամասի՝ ափթաուն, միդթաուն և դաունթաուն։ Քաղաքում անցկացվում են տարբեր փառատոններ, ինչպիսիք են՝ Քինգսթոնի ջազ փառատոն, Բրիտանական զորքերի կողմից քաղաքի ոչնչացում (իհարկե, առանց քաղաքի շենքերը քանդելու)։


== Հայտնի անձինք ==
Ջոն Վանդերլին (1775-1852)՝ ամերիկացի նկարիչ


== Ծանոթագրություններ ==


== Արտաքին հղումներ ==
Քաղաքի պաշտոնական կայք
Սուրբ Առաքելոց եկեղեցի (Աթենք)

Աթենքի Սուրբ Առաքելոց եկեղեցի (հուն․՝ Άγιοι Απόστολοι Σολάκη), 10-րդ դարի բյուզանդական եկեղեցի, որը գտնվում է Հունաստանի մայրաքաղաք Աթենքում։
Համարվում է Հունաստանի մայրաքաղաքի հնագույն քրիստոնեական եկեղեցիներից մեկը։


== Պատմություն ==
Սուրբ Առաքելոց եկեղեցին կառուցվել է 2-րդ դարի հռոմեական տաճարի ավերակների վայրում։ Տաճարի շինարարության համար քանդվել են նաև հարակից բնակելի շինությունները։
Հայտնի է, որ Սուրբ Առաքելոց եկեղեցու շինարարական աշխատանքներն ընթացել են 10-րդ դարում։ Նույն դարում էլ տեղի է ունեցել տաճարի օծման արարողությունը։ Ամենայն հավանականությամբ եկեղեցու կառուցման ծախսերը հոգացել է հունաստանաբնակ Սոլակիս ընտանիքը։
1954 թվականին սկսվել է եկեղեցու շինարարական աշխատանքները, որոնք ավարտվել են երեք տարի անց՝ 1957 թվականին։
Զոհասեղանն ու եկեղեցու հատակը պատրաստված է մարմարից։ Արտաքին պատերը զարդարված են որմնանկարներով, որոնք թվագրվում են 17-րդ դարով։


== Ծանոթագրություններ ==
Ֆոկեայի ընտանիք

Ֆոկեայի ընտանիք, ոչ մեծ աստերոիդների ընտանիք, որը տեղաբաշխված է հիմնական աստերոիդների գոտում, որոնց ուղեծրերը ունեն մեծ կիսաառանցքներ, ընկած 2,25-ից մինչև 2,5 ա. մ. միջակայքում և 0,1-ից ոչ մեծ էքսցենտրիսիտետ։ Ընտանիքը անվանվել է այս ընտանիքի առաջին աստերոիդի պատվին՝ (25) Ֆոկեա։


== Այս ընտանիքի ամենամեծ աստերոիդները ==


== Տես նաև ==
Աստերոիդների ընտանիքներ
Երկրին մոտեցող աստերոիդներ
Տրոյացի աստերոիդներ
Դամոկլոիդներ
Կենտավրոսներ
Ապոլոնի աստերոիդներ
Ամուրի աստերոիդներ
Ատենի աստերոիդներ


== Ծանոթագրություններ ==
(9169) 1988 TL1

(9169) 1988 TL1, աստերոիդ աստերոիդների հիմնական գոտում։ Հայտնաբերվել է 1988 թվականի հոկտեմբերի 13-ին Սեյձի Ուեդայի և Հիրոսի Կանեդայի կողմից Կուշիրոյում։
Միջին հեռավորությունը Արեգակից կազմում է 2,281324 ա. մ., առավելագույնը մոտենում է 1,9632 ա. մ. հեռավորության վրա և հեռանում 2,5994 ա. մ.։ Արեգակի շուրջ մեկ ամբողջական պտույտ է կատարում 1258,57 երկրային օրվա ընթացքում, իր ուղեծրով շարժվելով միջինում 0,286038 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,87° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9169) 1988 TL1 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գելինթաշ

Գելինթաշ, լեռ Հայկական լեռնաշխարհում, Կարսի մարզի Օլթիի օկրուգում։ Հավանաբար պատկանում է Մեծրանց լեռնահամակարգին։


== Ծանոթագրություններ ==